Galumbang Ajaib
Di kampung Sungai Rukam dahulu kala ada galumbang (sumur) nang ajaib, bila bacabur ka galumbang to baanum pulang awak. Makanya orang di Sungai Rukam to bungas-bungas lawan gagah-gagah to pang, mancarunung barataan orangnya. Contohnya lihati saudara Adum saurang, bungas kalo?
Rupanya kabar itu didangar Amang Irun dari Tamban. Amang Irun ne umur sidin kada anum lagi kira-kira 55 tahun dah. Sidin ne kesahnya handak babini pulang padahal sudah 3 baisi bini, tapi karna sudah tuha ngalih nyari nang handak lawan sidin. Lalu tulakai sidin ka Sungai Rukam handak bacabur ka galumbang tadi.
Sampai di Sungai Rukam rupanya Amang Irun ne malihat ada binian tuha lawan nang laki bacabur. “Aku handak jadi kaya VJ Marissa!” jar nang bini. “Aku handak jadi kaya Ridho Rhoma!” jar nang laki. Babaya bangsul ubah muha kaduanya jadi baanum mirip artis nang disambat tadi pang pokoknya.
Takajutae Amang Irun neh kahimungan, kada asaan lagi mulai jauh sidin bukah handak bacabur ka galumbang tadi, baucapai sidin “Aku handak jadi kaya….”, sakalinya batis sidin tasipak batu, “Akai Arab”. Babaya bangsul matan galumbang hirang saawakan sidin kaya Arab.
zsm_Latn bjn_Latn bjn_Latn bjn_Latn bjn_Latn